Ամերիկան աշխատում է տարածել այն միտքը, թէ իբրև սոցիալիզմի պարագայում պետության միջամտությունները պատճառ են դառնում, որ ժողովուրդը աղքատ ապրի, սա կեղծ կատեգորիա է և չի համապատասխանում իրականությանը: Վենեսուելայի անցյալ երկու տասնյակ պատմությունը ցույց է տալիս, որ սոցիալիստական հակումները և գործադրումը պատճառ է դարձել, որ կյանքի մակարդակը բարձրանա, անվճար կրթություն և առողջապահությունը և այլ դրական քայլեր հաստատվել են երկրում, որոնք իրականացվել են սոցիալիստական ուժերի կողմից: Այս բոլորը խոսում են այն մասին, որ ԱՄՆ-ը սարսափում է, որ եթե իրական պատկերներից տեղյակ լինեն աշխարհի ժողովուրդները, ավելի ճիշտ գաղափար կկազմեն սոցիալիզմի մասին և երես կթեքեն ԱՄՆ-ից ու նեոլիբերալիստական քաղաքականությունից: Այդ իսկ պատճառով ԱՄՆ-ը և Եվրոպական շատ երկրներ ու մեծ կապիտալիստներ մեծ ծախսեր են կատարում՝ տիրանալով աշխարհի տարբեր ազդեցիկ լրատվամիջոցներին, ժողովրդին ներկայացնելու այն, ինչ իրենց շահերին է ձեռնտու, և ոչ թէ իրական պատկերները: Հայաստանում էլ նույնն է, ոչ ոք չի ուսումնասիրել, թէ նրանք որքան ներդրումներ են կատարում հայկական լրատվամիջոցներով ներկայացնելու այն, որոնք ձեռնտու է ԱՄՆ-ին, Եվրոպական երկրներին ու մեծահարուստ հայ կապիտալիստներին: Արդարությանը հետևող մարդիկ ու խմբերը քիչ հնարավորություններով չեն կարողանում զանգավծային լրատվամիջոցներով ներկայացնել իրականությունը, բայց նրանք պետք է իրենց ջանքները ներդնեն ու օգտվեն բոլոր միջոցներից ու մերկացնեն այն ուժերին, որոնք կեղծ ձևով են ներկայացնում սոցիալիզմը: